open-index/open-wikipedia-markdown huggingface dataset:
Όρχις η άρρην

Η **Όρχις η άρρην** είναι είδος ορχιδέας της οικογένειας των Ορχεοειδών.

## Ετυμολογία
*Άρρην* σημαίνει αρσενική. Πήρε αυτή την ονομασία λόγω των δύο κονδύλων της που ομοιάζουν με όρχεις.

## Περιγραφή
Η όρχις η άρρην είναι ποώδες φυτό με βλαστούς ύψους 50-60 εκατοστών οι οποίοι είναι πράσινοι στη βάση και μοβ στη κορυφή. Το ριζικό της σύστημα αποτελείται από δύο κονδύλους στρογγυλού ή ελλειψοειδούς σχήματος. Τα φύλλα της ξεκινούν από την βάση του μίσχου και είναι επιμήκη, λογχοειδή ανοιχτού πράσινου χρώματος με μοβ ή καφέ κηλίδες. Η ταξιανθία έχει 7 με 12 εκατοστά μήκος και αποτελείται από 6 έως 20 άνθη  που συγκεντρώνονται σε πυκνές κυλινδρικές αιχμές. Το μέγεθος των ανθέων είναι περίπου 2,5 εκατοστά και το χρώμα τους ποικίλλει από ροζ έως βιολετί. Ανθίζει από τον Απρίλιο μέχρι τον Ιούνιο. Το άνθος δεν έχει νέκταρ και αναπαράγεται με έντομα επικονιαστές (μέλισσες, σφήκες, σκαθάρια) που προσελκύονται από την εμφάνιση του άνθους που θυμίζει άλλα είδη. Στην Ελλάδα απαντάται κυρίως στη Ροδόπη και στο Βέρνο σε φυσικούς λειμώνες ως υδροχαρές φυτό.

## Κατανομή και ενδιαίτημα
Αυτό το είδος είναι διαδεδομένο σε όλη την Ευρώπη, από την Πορτογαλία μέχρι τον Καύκασο (Ιρλανδία, Μεγάλη Βρετανία, Νορβηγία, Σουηδία, Φινλανδία, Ισπανία, Γαλλία, Βέλγιο, Ολλανδία, Γερμανία, Αυστρία, Δανία, Ουγγαρία, Ελβετία, Ιταλία ,πρώην Γιουγκοσλαβία, Αλβανία, Ελλάδα, Τουρκία, Βουλγαρία, Ρουμανία, Πολωνία, Ρωσία. Επίσης φύεται και στην βόρειο Αφρική (Αλγερία, Τυνησία, Μαρόκο) και στη Μέση Ανατολή (Λίβανος, Συρία, Ιράκ, Ιράν).

Αναπτύσσεται σε μια ποικιλία οικοτόπων, από λιβάδια σε ορεινούς βοσκότοπους και δάση, σε ηλιόλουστες ή σκιερές περιοχές, από 0-2.500 μέτρα  πάνω από την επιφάνεια της θάλασσας.

## Χρήσεις
Σε ορισμένες περιοχές της Δυτικής Μακεδονίας ονομάζεται μονοκλήσι (μόνο για την εκκλησία) γιατί στολίζει περιμετρικά τις μαλάθες (πανέρια) των διαφόρων γλυκισμάτων που προσφέρονται την πεντηκοστή στη μνήμη των νεκρών.

Από τους αλεσμένους κονδύλους του βγαίνει ένα άλευρο που λέγεται Σαλέπι και χρησιμοποιείται για την παρασκευή ενός θρεπτικού, αμυλούχου ροφήματος το οποίο είναι ευρέως διαδεδομένο στην κουζίνα της Μέσης Ανατολής.

Λόγω του  σχήματος τους που ομοιάζει με όρχεις, παλαιότερα πιστεύονταν ότι οι κόνδυλοι του φυτού έχουν αφροδισιακές ιδιότητες και χρησιμοποιούνταν για τη παρασκευή ερωτικών φίλτρων.

## Παραπομπές


## Εξωτερικοί σύνδεσμοι

Κατηγορία:Ορχεοειδή
Κατηγορία:Χλωρίδα της Δυτικής Ασίας
Κατηγορία:Χλωρίδα της Βόρειας Αφρικής
Κατηγορία:Χλωρίδα των Κανάριων νήσων
Κατηγορία:Ελληνική χλωρίδα
Free (άλμπουμ)

Το **Free** είναι το δεύτερο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε το Οκτώβριο του 1969 μέσω της δισκογραφικής εταιρείας "Island Records". Επανεκδόθηκε με δέκα επιπλέον κομμάτια σε μορφή CD, στις 8 Οκτωβρίου 2001 από την "Universal Distribution".

Αυτό ήταν το πρώτο άλμπουμ του συγκροτήματος στο οποίο συνεισέφεραν στη σύνθεση των κομματιών από κοινού ο Πωλ Ρότζερς με τον Άντι Φρέιζερ, με μόλις ένα κομμάτι να δημιουργείται από όλα τα μέλη των Free. Ο Φρέιζερ παρουσίασε εδώ τη χρήση του μπάσου σε μεγάλη ένταση, ώστε να ακούγεται σαν ρυθμική κιθάρα.

Οι κριτικές για το δίσκο υπήρξαν θετικές, με το "AllMusic" να του δίνει τέσσερα αστέρια με άριστα τα πέντε. Παρ' όλα αυτά, το άλμπουμ δε γνώρισε εμπορική επιτυχία, αφού τα σινγκλ "*I'll Be Creepin' *" και "*Broad Daylight*" δεν κατάφεραν να μπουν στους καταλόγους επιτυχιών της Βρετανίας ή της Αμερικής, αποτυχία που επανέλαβε και ο δίσκος.

Το εντυπωσιακό εξώφυλλο είναι σχεδιασμένο από τον Ρον Ραφαέλι της "The Visual Thing Inc.", ο οποίος φωτογράφησε ένα μοντέλο το οποίο χτυπούσε αναστρεφόμενο φως. Η εικόνα φαίνεται σαν μία γυναίκα φτιαγμένη από αστέρια να περπατάει με φόντο τον ουρανό.

## Τραγούδια
1. **I'll Be Creepin' ** *(Fraser, Rodgers)* - 3:27
2. **Songs of Yesterday** *(Fraser, Rodgers)* - 3:33
3. **Lying in the Sunshine** *(Fraser, Rodgers)* - 3:51
4. **Trouble on Double Time** *(Fraser, Rodgers, Kirke, Kossoff)* - 3:23
5. **Mouthful of Grass** *(Fraser, Rodgers)* - 3:36
6. **Woman** *(Fraser, Rodgers)* - 3:50
7. **Free Me** *(Fraser, Rodgers)* - 5:24
8. **Broad Daylight** *(Fraser, Rodgers)* - 3:15
9. **Mourning Sad Morning** *(Fraser, Rodgers)* - 5:04

## Τα μέλη των Free
Το **Free** ηχογραφήθηκε από τους εξής μουσικούς:

* Πωλ Ρότζερς - *[[Φωνητική|φωνητικά]]*
* Πωλ Κοσσόφ - *[[κιθάρα]]*
* Άντι Φρέιζερ - *[[μπάσο]]*
* Σάιμον Κερκ - *[[τύμπανα]]*

## Παραπομπές


## Πηγές
* Free album reviews
* Free - Free | Songs, Reviews, Credits | AllMusic
* Free and Bad Company - Wilson & Alroy's Record Reviews

Κατηγορία:Δισκογραφία των Free
Κατηγορία:Άλμπουμ του 1969
Εσμαχάν Μπαχαρνάζ Σουλτάνα

Η **Εσμαχάν Μπαχαρνάζ Σουλτάν** (Τούρκικα:**Esmahan Baharnaz Sultan**) (1522 - 1556) ήταν κόρη της Σαχ Σουλτάν και του Λουτφί Πασά,ανιψιά του Σουλτάνου Σουλεϊμάν Α΄ και σύζυγος του ξαδελφού της,Ηγεμόνα Μεχμέτ.

## Ζωή

Η Εσμαχάν Σουλτάν γεννήθηκε στην Κωνσταντινούπολη το 1522.Η Εσμαχάν ερωτεύτηκε τον Ηγεμόνα Μεχμέτ και τελικά τo 1539 τον παντρεύτηκε.Ο Μεχμέτ την μετονόμασε σε Μπαχαρνάζ.Το 1540 απέκτησε μία κόρη,την Χιουμασάχ Σουλτάν,όμως το 1543 ο Ηγεμόνας Μεχμέτ πέθανε απο ευλογιά,με αποτέλεσμα η Εσμαχάν Σουλτάν να μείνει χήρα.Μετά τον θάνατο του Ηγεμόνα Μεχμέτ η Χιουμασάχ Σουλτάν τέθηκε υπό την προστασία της γιαγιάς της,Χουρέμ Σουλτάν.Η Εσμαχάν Σουλτάν πέθανε το 1556,σε ηλικία 34 χρονών και τάφηκε στο Τέμενος Σεχζάντε,δίπλα στον σύζυγό της.

## Δείτε επίσης

*Σουλεϊμάν Α΄ ο Μεγαλοπρεπής
*Ηγεμόνας Μεχμέτ
*Χιουμασάχ Σουλτάν
*Σαχ Σουλτάν
Κατηγορία:Οθωμανοί
Χρυσές Σφαίρες του 2013

Η **71η απονομή των [[Χρυσές Σφαίρες|Χρυσών Σφαιρών]]** τίμησε τις καλύτερες παραγωγές του κινηματογράφου και της τηλεόρασης για τη χρονιά 2013. Μεταδόθηκε ζωντανά από τον αμερικανικό τηλεοπτικό σταθμό NBC στις 12 Ιανουαρίου 2014. Η απονομή των βραβείων πραγματοποιήθηκε στο ξενοδοχείο Μπέβερλι Χίλτον, στο Μπέβερλι Χιλς της Καλιφόρνια. Οικοδεσπότες της βραδιάς ήταν για δεύτερη συνεχόμενη φορά οι ηθοποιοί Τίνα Φέι και Έιμι Πόλερ. Στις 12 Δεκεμβρίου 2013 ανακοινώθηκαν οι υποψηφιότητες από τους ηθοποιούς Αζίζ Ανσάρι, Ζόε Σαλντάνα και Ολίβια Γουάιλντ.

Το τιμητικό βραβείο συνολικής προσφοράς Σέσιλ Ντε Μιλ δόθηκε στον Γούντι Άλεν.

## Υποψηφιότητες
### Κινηματογράφος

### Τηλεόραση

## Πολλαπλές υποψηφιότητες
### Κινηματογράφος
* 7 υποψηφιότητες: *[[12 χρόνια σκλάβος]]* & *[[Οδηγός διαπλοκής]]*
* 5 υποψηφιότητες: *[[Nebraska (ταινία)|Nebraska]]*
* 4 υποψηφιότητες: *[[Captain Phillips]]* & *[[Gravity (ταινία)|Gravity]]*
* 3 υποψηφιότητες: *[[Δικός της]]*, *[[Inside Llewyn Davis]]*, *Μαντέλα: Ο Δρόμος προς την Ελευθερία* & *[[Philomena]]*
* 2 υποψηφιότητες: *[[Όλα Χάθηκαν]]*, *[[Αύγουστος (ταινία)|Αύγουστος]]*, *[[Θλιμμένη Τζάσμιν]]*, *[[Dallas Buyers Club]]*, *[[Ψυχρά κι Ανάποδα]]*, *[[Rush (ταινία, 2013)|Rush]]* & *[[Ο λύκος της Wall Street]]*

### Τηλεόραση
* 4 υποψηφιότητες: *Behind the Candelabra* & *House of Cards*
* 3 υποψηφιότητες: *[[Breaking Bad]]*, *Dancing on the Edge*, *The Good Wife* & *[[Η Λευκή Βασίλισσα (Σειρά)|Η Λευκή Βασίλισσα]]*
* 2 υποψηφιότητες: *American Horror Story: Coven*, *[[The Big Bang Theory]]*, *Brooklyn Nine-Nine*, *Girls*, *Masters of Sex*, *[[Modern Family]]*, *Parks and Recreation*, *Φιλ Σπέκτορ*, *Ray Donovan* & *Top of the Lake*

## Απονεμητές Βραβείων

## Παρουσιαστές
Οι παρακάτω ηθοποιοί δεν απονέμησαν βραβείο αλλά παρουσίαζαν κατά τη διάρκεια της απονομής τις υποψήφιες ταινίες στις κατηγορίες Δράμα και Κωμωδία ή Μιούζικαλ.
* Ο Ματ Ντέιμον παρουσίασε την ταινία *[[Captain Phillips]]*
* Οι Τζόνα Χιλ & Μάργκο Ρόμπι παρουσίασαν την ταινία *[[Ο λύκος της Wall Street]]*
* Οι Στιβ Κούγκαν & Φιλομίνα Λι παρουσίασαν την ταινία *[[Philomena]]*
* Η Ολίβια Γουάιλντ παρουσίασε την ταινία *[[Δικός της]]*
* Ο Τζιμ Κάρεϊ παρουσίασε την ταινία *[[Οδηγός διαπλοκής]]*
* Η Λόρα Ντερν παρουσίασε την ταινία *[[Nebraska (ταινία)|Nebraska]]*
* Ο Κόλιν Φάρελ παρουσίασε την ταινία *[[Inside Llewyn Davis]]*
* Ο Λίαμ Νίσον παρουσίασε την ταινία *[[Gravity (ταινία)|Gravity]]*
* Η Ρις Γουίδερσπουν παρουσίασε την ταινία *[[12 χρόνια σκλάβος]]*
* Οι Κρις Χέμσγουορθ και Νίκι Λάουντα παρουσίασαν την ταινία *[[Rush (ταινία, 2013)|Rush]]*

Η Έμα Στόουν παρουσίασε το βραβείο συνολικής προσφοράς "Σέσιλ Ντε Μιλ" που δόθηκε στον Γούντι Άλεν. Το βραβείο παρέλαβε η Ντάιαν Κίτον.

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Τελετές απονομής βραβείων Χρυσές Σφαίρες
Κατηγορία:Κινηματογραφικά γεγονότα του 2014
Αγαθοεργοί

**Αγαθοεργοί** ονομάζονταν πέντε Σπαρτιάτες πολίτες που υπηρετούσαν ως απεσταλμένοι. Επιλεγονταν κάθε έτος ανάμεσα στους 300 ιππείς  που τελείωναν την υπηρεσία τους στη βασιλική φρουρά. Επιλέγονταν είτε οι μεγαλύτεροι σε ηλικία είτε κατά εκλογή 

## Δείτε επίσης
*Σπαρτιατική φάλαγγα

## Βιβλιογραφία
*
*Εγκυκλοπαίδεια Μαλλιάρης Παιδεία 2005

## Αναφορές


Κατηγορία:Αρχαία Σπάρτη
Καστελφράνκο ντι Σόττο

Το **Καστελφράνκο ντι Σόττο** (ιταλικά: *Castelfranco di Sotto*) είναι *[[comune]]* (δήμος) στην Επαρχία της Πίζας στην ιταλική περιοχή της Τοσκάνης, το οποίο βρίσκεται σε απόσταση περίπου 40 χλμ. δυτικά της Φλωρεντίας και περίπου 30 χλμ. ανατολικά της Πίζα.

Το Καστελφράνκο ντι Σόττο συνορεύει με τους παρακάτω δήμους: Αλτοπάσιο, Μπιεντίνα, Φουτσέκκιο, Μοντόπολι ιν Βαλ ντ'Άρνο, Σαν Μινιάτο, Σάντα Κρότσε σουλ'Άρνο, Σάντα Μαρία α Μόντε.

## Ιστορία
Το Καστελφράνκο είναι παλιό μεσαιωνικό χωριό, του οποίου το όνομα αναφέρεται για πρώτη φορά το 1215. Εξουθενωμένοι από τους πολέμους που διεξάγονταν στην ευρύτερη περιοχή μεταξύ της Δημοκρατίας της Φλωρεντίας, της Λούκα και της Πίζα, ο πληθυσμός των γειτονεύοντων χωριών Βιτζεσίμο, Κατιάνα, Πατέρνο και Καπουρνιάνα αποφάσισαν την κατασκευή στη θέση αυτή μιας οχυρής θέσης, η οποία έλαβε την ονομασία Καστέλο ντι Φράνκο, το οποίο έγινε αργότερα Καστελφράνκο.

Το 1966, το Καστελφράνκο πλημμυρίστηκε από τον ποταμό Άρνο.

## Εκδηλώσεις
Κάθε χρόνο, στο Καστελφράνκο, λαμβάνει χώρα ο θεσμός του *Palio dei Barchini*.

## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Δήμοι της Επαρχίας της Πίζας
Βραβεία Σωματείου Αμερικανών Ηθοποιών του 2013

Η **20ή απονομή των Screen Actors Guild Awards** τίμησε τις καλύτερες ερμηνείες του 2013 στον κινηματογράφο και στην τηλεόραση. Η απονομή πραγματοποιήθηκε στις 18 Ιανουαρίου 2014 στο Shrine Exposition Center στο Λος Άντζελες της Καλιφόρνια για 19η συνεχόμενη φορά. Τηλεοπτικά  μεταδόθηκε ταυτόχρονα από τους αμερικανικούς τηλεοπτικούς σταθμούς TNT και TBS.

Οι υποψηφιότητες ανακοινώθηκαν στις 11 Δεκεμβρίου 2013. Το τιμητικό βραβείο συνολικής προσφοράς δόθηκε στη Ρίτα Μορένο.

## Κινηματογράφος

## Τηλεόραση

## Πολλαπλές υποψηφιότητες
### Κινηματογράφος
* 4 υποψηφιότητες: *[[12 Χρόνια Σκλάβος]]*
* 3 υποψηφιότητες: *[[Αύγουστος (ταινία)|Αύγουστος]]*, *[[Dallas Buyers Club]]*, *[[Ο Μπάτλερ]]*
* 2 υποψηφιότητες: *[[Οδηγός διαπλοκής]]*, *[[Captain Phillips]]*, *[[Nebraska (ταινία)|Nebraska]]*, *[[Rush (ταινία 2013)|Rush]]*

### Τηλεόραση
* 4 υποψηφιότητες: *[[Breaking Bad]]*
* 3 υποψηφιότητες: *[[The Big Bang Theory]]*, *[[Modern Family]]*, *[[Boardwalk Empire]]*, *[[Game of Thrones]]*, *[[Homeland (τηλεοπτική σειρά)|Homeland]]*, *30 Rock*
* 2 υποψηφιότητες: *Arrested Development*, *Behind the Candelabra*, *Veep*, *[[Ο Πύργος του Ντάουντον|Ο πύργος του Ντάουντον]]*

## Πολλαπλές νίκες
* 2 υποψηφιότητες: *[[Dallas Buyers Club]]*, *[[Breaking Bad]]*, *[[Modern Family]]* 

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βραβεία SAG
Κατηγορία:Κινηματογραφικά γεγονότα του 2014
Φουτσέκκιο

Το **Φουτσέκκιο** (ιταλικά: *Fucecchio*) είναι πόλη και *[[comune]]* της Επαρχίας της Φλωρεντίας στην ιταλική περιοχή της Τοσκάνης. Κύριος οικονομικός πόρος της πόλης είναι τα εργοστάσια υφαντουργίας, το εμπόριο υποδημάτων καθώς και άλλες βιομηχανικές δραστηριότητες, αν και τα τελευταία χρόνια ο αριθμός τους έχει μειωθεί, ελέω και της δημογραφικής υποχώρησης της πόλης.

Η μεσαιωνική πόλη του Φουτσέκκιο αναφέρεται σε αρκετές περιπτώσεις στην όπερα *[[Gianni Schicchi]]* (1917) του Τζάκομο Πουτσίνι - ένα από τα πρόσωπά της, ο Σιμόνε, ήταν κάποτε *[[podestà]]* της, ενώ ορισμένες από τις εκτάσεις που πρέπει να μοιραστούν βρίσκονται εκεί.

## Κύρια αξιοθέατα
**Collegiata di San Giovanni Battista* (11ος αιώνας, αν και ανακατασκευάστηκε σε νεοκλασικό αρχιτεκτονικό ρυθμό κατά τον 18ο αιώνα).
*Αββαείο του *San Salvatore*, με έτος ίδρυσης το 1001. Φιλοξενεί έναν πίνακα του Τζάκοπο Κιμέντι, ο οποίος προέρχεται από αντίστοιχου περιεχομένου πίνακα του Τζόρτζιο Βαζάρι
*Ορατόριο της *Madonna della Ferruzza*.
**Palazzo Corsini*.

## Πρόσωπα
Στους ανθρώπους που έχουν γεννηθεί στο Φουτσέκκιο περιλαμβάνονται οι:
*Μάρκο Μπράτσι, αθλητής του βόλεϊ
*Λούκα Σετσόνι, προπονητής ποδοσφαίρου και πρώην επιθετικός
*Ενρίκο ντα Φουτσέκκιο, Επίσκοπος του Λούνι 
*Μανουέλα Φαλόρνι, περισσότερο γνωστή ως *"la Venere bianca"*, ηθοποιός σε αισθησιακού περιεχομένου ταινίες
*Αλεσσάντρο Λαμπρουσίνι, δρομέας μεγάλων αποστάσεων
*Τζουζέπε Μοντανέλλι, συγγραφέας και πολιτικός
*Ίντρο Μοντανέλλι, συγγραφέας και δημοκσιογράφος
*Αντρέα Τάφι, ποδηλάτης

## Παραπομπές


## Εξωτερικοί Σύνδεσμοι

*  

Κατηγορία:Δήμοι της Μητροπολιτικής Πόλεως της Φλωρεντίας
Σάντα Μαρία α Μόντε

Η **Σάντα Μαρία α Μόντε** (ιταλικά: *Santa Maria a Monte*) είναι *[[comune]]* στην Επαρχία της Πίζας στην ιταλική περιοχή της Τοσκάνης. Η πόλη βρίσκεται σε απόσταση περίπου 45 χιλιομέτρων δυτικά της Φλωρεντίας και περίπου 25 χιλιομέτρων ανατολικά της Πίζας.

## Ιστορία
Ιδιαιτέρως γνωστή για την στρατηγικής σημασίας θέση της (η λοφώδης θέση της την καθιστούσε ικανότερη στην άμυνα απέναντι σε επιτιθέμενα στρατεύματα), η Σάντα Μαρία α Μόντε αποτελούσε πάντοτε πεδίο διαμάχης μεταξύ των πόλεων της Τοσκάνης, αναφορικά με τον έλεγχό της. Ως αποτέλεσμα, η Σάντα Μαρία α Μόντε πέρασε από τον έλεγχο της Λούκα σε αυτόν της Φλωρεντίας και, τελικά, προσαρτήθηκε στα ελεγχόμενα από την Πίζα εδάφη.
Σημαντικό της αξιοθέατο είναι η Κάζα Καρντούτσι, όπου λέγεται ότι ο Ιταλός ποιητής Τζιοσουέ Καρντούτσι πέρασε τα παιδικά του χρόνια.

## Χωριά
Το Καππελλέττο είναι αγροτικό χωριό με πληθυσμό περίπου 100 κατοίκων, ο οποίος συνεχώς αυξάνεται. Το Καππελλέττο βρίσκεται στην εξοχή κοντά σε δασώδη περιοχή.

Το χωριό και *[[località]]* του Φαλόρνι έχει περίπου 120 κατοίκους (2005) και βρίσκεται περίπου 80 μέτρα πάνω από το επίπεδο της θάλασσας. Στα περίχωρα του Φαλόρνι βρίσκεται μεγάλη έκταση δασών και καλλιεργήσιμων εκτάσεων, κυρίως ελαιοφυτίες. Το χωριό αυτό βρίσκεται σε χαμηλούς δασώδεις λόφους που είναι γνωστοί με την ονομασία Κερμπάϊε. Η μοναδική επιχείρηση που λειτουργεί στο χωριό είναι ένα εστιατόριο.

## Αδελφοποιημένες πόλεις
* Φονβιέιγ, Γαλλία, από το 1991
* Ταρδάχος, Ισπανία
* Ραμπέ δε λας Καλσάδας, Ισπανία

## Παραπομπές


## Εξωτερικοί σύνδεσμοι

*  

Κατηγορία:Δήμοι της Επαρχίας της Πίζας
Μοντόπολι ιν Βαλ ντ'Άρνο

Το **Μοντόπολι ιν Βαλ ντ'Άρνο** (ιταλικά: *Montopoli in Val d'Arno*) είναι *[[comune]]* (δήμος) στην Επαρχία της Πίζας στην ιταλική περιοχή της Τοσκάνης, ο οποίος βρίσκεται σε απόσταση περίπου 40 χλμ. νοτιοδυτικά της Φλωρεντίας και περίπου 30 χλμ. ανατολικά της Πίζας.

Το Μοντόπολι ιν Βαλ ντ'Άρνο γειτονεύει με τους παρακάτω δήμους: Καστελφράνκο ντι Σόττο, Παλάια, Ποντεντέρα, Σαν Μινιάτο, Σάντα Μαρία α Μόντε.

Εντός αυτού υπάρχουν μία αψίδα και ένας πύργος που φέρουν την ονομασία του Καστρούτσιο Καστρακάνι, ενώ εικάζεται ότι, κάποτε, αποτελούσαν τμήμα των οχυρώσεων κάστρου.

## Παραπομπές


## Αδελφοποιημένες Πόλεις
* Τορέλλα ντέι Λομπάρντι, Ιταλία
* Μωσάν-λεζ-Αλπίγ, Γαλλία

## Εξωτερικοί σύνδεσμοι

* Επίσημη Ιστοσελίδα

Κατηγορία:Δήμοι της Επαρχίας της Πίζας
Μπιεντίνα

Η **Μπιεντίνα** (ιταλικά: *Bientina*) είναι *[[comune]]* (δήμος) στην Επαρχία της Πίζας στην ιταλική περιοχή της Τοσκάνης, η οποία βρίσκεται περίπου 50 χλμ. δυτικά της Φλωρεντίας και περίπου 15 χλμ. ανατολικά της Πίζας.

Η Μπιεντίνα γειτονεύει με τους παρακάτω δήμους: Αλτοπάσιο, Μπούτι, Καλσινάια, Καπαννόρι, Καστελφράνκο ντι Σόττο, Σάντα Μαρία α Μόντε, Βικοπιζάνο. Η Λίμνη της Μπιεντίνα βρίσκεται εντός της περιοχής αρμοδιότητας του Δήμου.

## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Πόλεις της Τοσκάνης
Πανελλήνιο πρωτάθλημα ανώμαλου δρόμου ανδρών 1939

Tο **[[Πανελλήνιο πρωτάθλημα ανώμαλου δρόμου ανδρών]] του 1939** διεξήχθη στην Αθήνα με διοργανωτή στον ΣΕΓΑΣ στις 12 Μαρτίου. Νικητής σύλλογος αναδείχθηκε ο **[[Πειραϊκός Σύνδεσμος]]** και στο ατομικό ο Αθανάσιος Ραγάζος του Γ.Σ. Αλμυρού Βόλου. Μια εβδομάδα νωρίτερα, στος 5 Μαρτίου, είχε διεξαχθεί το πανελλήνιο εφηβικό πρωτάθλημα με νικητή τον Ιωαννίδη της ΑΕΚ και στον ομαδικό την Παναχαϊκή.

## Αποτελέσματα

## Πρωτάθλημα εφήβων
Το πρωτάθλημα εφήβων ανωμάλου δρόμου διεξήχθη στην Αθήνα, στις 5 Μαρτίου 1939 με τους εξής νικητές:
* **Ατομικός**: Ιωαννίδης (ΑΕΚ)
* **Ομαδικός**: Παναχαϊκή (Καραγκούνης, Κατραβάς, Δότσικας, Ζαφειρόπουλος)

## Πηγές
* Εφημερίδα "Βραδυνή", ψηφ. σελ. 439. 
### Αναφορές


Κατηγορία:Στίβος το 1939
Ανδρων
Κατηγορία:Διοργανώσεις στίβου στην Αθήνα
Πανεπιστήμιο της Γλασκώβης

Το **Πανεπιστήμιο της [[Γλασκώβη]]ς** (αγγλ,: *University of Glasgow*, γαελ.: *Oilthigh Ghlaschu*, λατ.: *Universitas Glasguensis*) είναι το τέταρτο αρχαιότερο Πανεπιστήμιο του αγγλόφωνου κόσμου και το δεύτερο αρχαιότερο της Σκωτίας. Ιδρύθηκε το 1451 και συχνά κατατάσσεται στη λίστα με τα 100 καλύτερα Πανεπιστήμια του κόσμου.

Γνωστοί απόφοιτοι του πανεπιστημίου είναι ο οικονομολόγος Άνταμ Σμιθ, ο αρχιτέκτονας Ντόναλντ Ντιούαρ, ο φυσικός και μηχανικός Λόρδος Κέλβιν.

## Σχολές και τμήματα
μικρογραφία|Το κεντρικό κτίριο του πανεπιστημίου της Γλασκώβης (κτίριο "Γκίλμπερτ Σκοτ")
Σήμερα, το Πανεπιστήμιο έχει 4 Σχολές και 21 Τμήματα.

### Σχολή Καλών Τεχνών (College of Arts)
* Εργαστήριο τεχνών Γλασκώβης (ArtsLab Glasgow)
* Μεταπτυχιακό τμήμα της σχολής καλών τεχνών (Graduate School of the College of Arts)
* Τμήμα κριτικής μελέτης (School of Critical Studies)
* Τμήμα πολιτισμού και δημιουργικών τεχνών (School of Culture and Creative Arts)
* Τμήμα ανθρωπιστικών επιστημών (School of Humanities)
* Τμήμα μοντέρνων γλωσσών και πολιτισμών (School of Modern Languages and Cultures)

### Σχολή Ιατρικών, Κτηνιατρικών σπουδών και επιστημών της ζωής (College of Medical, Veterinary and Life Sciences)
* Τμήμα επιστημών της ζωής (School of Life Sciences)
* Τμήμα ιατρικής (συμπεριλαμβανομένης της οδοντιατρικής) (School of Medicine (including Dentistry))
* Τμήμα κτηνιατρικής (School of Veterinary Medicine)

### Σχολή επιστήμης και πολυτεχνική σχολή (College of Science and Engineering)
* Τμήμα χημείας (School of Chemistry)
* Τμήμα πληροφορικής (School of Computing Science)
* Πολυτεχνικό τμήμα (School of Engineering)
* Τμήμα γεωγραφικών επιστημών και επιστημών της γης (School of Geographical and Earth Sciences)
* Τμήμα μαθηματικών και στατιστικής (School of Mathematics and Statistics)
* Τμήμα φυσικής και αστρονομίας (School of Physics and Astronomy)
* Τμήμα ψυχολογίας (School of Psychology)

### Σχολή κοινωνικών επιστημών (College of Social Sciences)
* Τμήμα διοίκησης επιχειρήσεων "Άνταμ Σμιθ" (Adam Smith Business School)
* Τμήμα εκπαίδευσης (School of Education)
* Τμήμα διεπιστημονικών μελετών (School of Interdisciplinary Studies)
* Τμήμα νομικής (School of Law)
* Τμήμα κοινωνικών και πολιτικών επιστημών (School of Social and Political Sciences)

## Παραπομπές


## Εξωτερικοί σύνδεσμοι
* 
*  

Γλασκωβης
Πανεπιστημιο
Κιρκάλντυ

Το **Κιρκάλντυ** (γαελικά: *Kirkcaldy*) είναι μικρή πόλη στην ανατολική ακτή της Σκωτίας, 19 χιλιόμετρα βόρεια του Εδιμβούργου. Ο πληθυσμός της πόλης το 2012 ήταν 49.560 κάτοικοι.

## Πρόσωπα
Στην πόλη γεννήθηκε ο μεγάλος οικονομολόγος Άνταμ Σμιθ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Σκωτίας
Αγάθυρσος

Ο **Αγάθυρσος**, κατά την ελληνική Μυθολογία, ήτανε γενάρχης των Αγαθύρσων. Κατά τον Ηρόδοτο (Δ, 9) ήταν γιος του Ηρακλή
και ενός πλάσματος της Εχίδνης που ήταν το μισό γυναίκα και το μισό φίδι («μειξοπάρθενος έχιδνα διφυής»)
.

## Βιβλιογραφία
*
*Εγκυκλοπαίδεια Μαλλιάρης Παιδεία 2005
*Thesaurus Linguae Graecae

## Αναφορές


Κατηγορία:Πρόσωπα της ελληνικής μυθολογίας
Κοιλάδα της Λούκα

Η **Κοιλάδα της Λούκκα** (*Lucchesìa*) είναι κοιλάδα που εκτείνεται στα περίχωρα της πόλης Λούκκα στην Τοσκάνη.

Οριοθετείται στα δυτικά και στα νοτιοδυτικά από το Μόντε Πιζάνο, στα βόρεια και μέχρι τα νοτιοανατολικά από τις Απουανικές Άλπεις και τον ορεινό όγκο των Απέννινων της Τοσκάνης και της Εμίλια που είναι γνωστά ως Λε Πιτζόρνε, στα ανατολικά από την αλυσίδα λόφων του Μονταλμπάνο, ενώ στα νοτιοανατολικά από το μεσαίου υψομέτρου Τσερμπάιε που χωρίζει την κοιλάδα της Λούκκα από το χαμηλότερου υψομέτρου Βαλντάρνο, το οποίο και αποτελεί προέκτασή της στα δυτικά.

Η ιταλική αυτή περιοχή περιλαμβάνει το ανατολικό τμήμα της Επαρχίας της Λούκκα και τις δημοτικές περιοχές των  Καπαννόρι, Πορκάρι, Αλτοπάσιο και Μοντεκάρλο, ενώ συνορεύει με την επαρχία της Πιστόια, στην περιοχή του  Βαλντινιεβόλε, η οποία περιλαμβάνει, μεταξύ άλλων, τους δήμους των Κιεζίνα Ουτζανέζε, Πόντε Μπουτζιανέζε, Πέσια, Μοντεκατίνι Τέρμε, Μονσουμμάνο Τέρμε, Λαρσιάνο και Λαμπορέκιο. Τμήμα της, ακόμη, αποτελούν οι δήμοι της Μπιεντίνα και του Καστελφράνκο ντι Σόττο στο βορειοανατολικό άκρο της επαρχίας της Πίζας, ένα τμήμα του δήμου του Φουτσέκκιο στο δυτικό άκρο της Επαρχίας της Φλωρεντίας, όπου και βρίσκεται η περιοχή των ελών του Φουτσέκκιο που είναι και η πραγματική περιοχή μέσω της οποίας γίνεται η τοπολογική μετάβαση στο Βαλντάρνο.

Λούκκα
Κατηγορία:Τοσκάνη
Κατηγορία:Επαρχία της Λούκκα
Αγάθυρσοι

Οι **Αγάθυρσοι** είναι ένας σαρματικός λαός. Σύμφωνα με τον Ηρόδοτο κατάγονται από τον ήρωα τον Αγάθυρσο, γιο του Ηρακλή και της Εχίδνης.

, και αδελφό του Γελωνού, από τον οποίο κατάγονται οι Γελωνοί. Κατά τον Ηρόδοτο ήταν γεωπόνοι, πλούσιοι, ειρηνικοί αλλά όχι φιλάργυροι. Είχαν κοινές γυναίκες για να είναι μεταξύ τους αδέρφια και ως συγγενείς να μην έχουν στις σχέσεις τους ούτε φθόνο ούτε έχθρα. Κατά τον Βιργίλιο, και ότι ζωγράφιζαν το σώμα τους. Ενώ άλλοι ισχυρίζονται ότι είχαν πολύχρωμα ενδύματα μόνο.

## Βιβλιογραφία
*

## Αναφορές


Κατηγορία:Σκύθες
ΡΙΚ Sat

Το **ΡΙΚ Sat** (**Ραδιοφωνικό Ίδρυμα Κύπρου Satellite**) ή αλλιώς CyBC Sat και γνωστό παλαιότερα ως Cyprus Sat, είναι το δορυφορικό πρόγραμμα του ΡΙΚ. Μεταδίδεται ελεύθερα δορυφορικά και από την NOVA και από την NOVA Κύπρου.

Ο σταθμός αναμεταδίδει επιλεγμένα προγράμματα από τα δύο ημικρατικά τηλεοπτικά κανάλια του ΡΙΚ αλλά και ειδικές παραγωγές μόνο για τους απόδημους. Μεταδίδεται από τους δορυφόρους Hellas Sat 3 και Hotbird (ιδιοκτησία της γαλλικής Eutelsat), ενώ είναι διαθέσιμο στις ΗΠΑ, τον Καναδά και την Αυστραλία από τις πλατφόρμες των εταιρειών Titan Television στη Νέα Υόρκη, Bell Fibe TV στο Μόντρεαλ και Ellas TV στο Σικάγο και στη Μελβούρνη.

Η Ελληνική Δημοκρατία, βάσει διακρατικής συμφωνίας από το 1990, έχει την υποχρέωση να αναμεταδίδει το ΡΙΚ Sat σε επίγειο δίκτυο, υποχρέωση την οποία εκτελεί η ΕΡΤ.

## Λογότυπα

## Παραπομπές


## Εξωτερικοί σύνδεσμοι
*Ιστοσελίδα του Ιδρύματος
*Το πρόγραμμα των τηλεοπτικών σταθμών του Ιδρύματος

Κατηγορία:Κυπριακοί τηλεοπτικοί σταθμοί
Κατηγορία:Δορυφορικοί τηλεοπτικοί σταθμοί
Κατηγορία:Ραδιοφωνικό Ίδρυμα Κύπρου
Avenida Brasil (τηλεοπτική σειρά)

Το **«Avenida Brasil»** είναι μια τηλεοπτική τηλενουβέλλα Βραζιλιάνικης παραγωγής. Ξεκίνησε να προβάλλεται στη Βραζιλία στις 26 Ιουνίου 2012 και ολοκληρώθηκε με 160 επεισόδια στις 19 Οκτωβρίου 2012. Η προβολή του στη Βραζιλία γινόταν καθημερινά από το κανάλι Rede Globo με διάρκεια 50 λεπτά αλλά τις Τετάρτες διαρκούσε 35 λεπτά, ενώ η προβολή του στην Ελλάδα γινόταν επίσης καθημερινά από τον Alpha TV με διάρκεια 60 λεπτά ανά επεισόδιο. Τα γυρίσματα έγιναν κυρίως στις περιοχές: Ρίο ντε Τζανέιρο, Σάο Πάολο και Ντιβίνο. Το τελευταίο επεισόδιο της σειράς το παρακολούθησαν περίπου 80 εκατομμύρια τηλεθεατές ξεπερνώντας σε τηλεθέαση το 82%. Οι δρόμοι της Βραζιλίας ερήμωσαν κυριολεκτικά, ενώ ακόμη και η Πρόεδρος της χώρας, Ντίλμα Ρούσεφ, ανέβαλε τα προγραμματισμένα της ραντεβού για να το παρακολουθήσει. Τέλος, η σειρά έχει πάρει 10 βραβεία και 11 υποψηφιότητες.

## Πλοκή

Αφού χάσει αναπάντεχα τη μητέρας της σε μικρή ηλικία, η Ρίτα αναγκάζεται να ζήσει στο ίδιο σπίτι με τον πολυαγαπημένο πατέρα της, Zενέσιο, αλλά και την ύπουλη και υποχθόνια μητριά της, Καρμίνια. Μετά την προσπάθεια της Καρμίνια να εξοντώσει τον Ζενέσιο, για να μοιραστεί με τον εραστή της τη περιουσία του, η μικρή Ρίτα θα βρεθεί εγκαταλελειμμένη στη χωματερή της πόλης αντιμέτωπη με δυσκολίες. Δώδεκα χρόνια μετά, και ενώ όλοι τη θεωρούν χαμένη, η Ρίτα (με το νέο της πλέον όνομα, Νίνα) επιστρέφει από την Αργεντινή στη Βραζιλία, για να εφαρμόσει μεθοδικά και με κάθε λεπτομέρεια το σχέδιο εκδίκησης που θα φέρει δικαιοσύνη. Η Καρμίνια έχει πλέον παντρευτεί τον διάσημο ποδοσφαιριστή Τουφάο, έχει υιοθετήσει μαζί του έναν γιο, τον Zορζίνιο, και συναναστρέφεται την υψηλή κοινωνία των πλουσίων και διασήμων, κρύβοντας καλά τον σατανικό χαρακτήρα της πίσω από τη μάσκα της υποδειγματικής συζύγου...

## Διανομή

## Πηγές
Ιστοσελίδα του Alpha για τη σειρά

Κατηγορία:Βραζιλιάνικες τηλεοπτικές σειρές
Κατηγορία:Τηλενουβέλες του TV Globo
Σέπεϊ

Το **Σέπεϊ**, (αγγλικά: *Sheppey*) είναι νησί του Ηνωμένου Βασιλείου και συγκεκριμένα το δεύτερο μεγαλύτερο νησί της Αγγλίας, μετά τη νήσο Γουάιτ. Έχει έκταση 94 τ.χλμ. και 37.852 κατοίκους (2001). Το Σέπεϊ βρίσκεται ανατολικά του Λονδίνου, στις εκβολές του Τάμεση και συνδέεται με την ηπειρωτική χώρα με δύο γέφυρες.

## Εξωτερικοί σύνδεσμοι
* 

Κατηγορία:Γεωγραφία της Αγγλίας
Σεπει
Κατηγορία:Κεντ
Λαντσόου

thumb|250px|Άποψη του Λαντζόου
To **Λαντζόου** (κινεζικά: 兰州, ) είναι η πρωτεύουσα και μεγαλύτερη πόλη της επαρχίας Γκανσού, στη βορειοδυτική Κίνα. Σύμφωνα με την απογραφή του 2010, το Λαντζόου έχει 3.616.163 κατοίκους, από τους οποίους αστικός πληθυσμός είναι οι 2.177.130. Η πόλη είναι κτισμένη στις όχθες του Κίτρινου Ποταμού, σε υψόμετρο περίπου 1.600 μέτρων. Λόγω της θέσης της έχει μεταβληθεί σε σημαντικό εμπορικό κέντρο συνδέοντας τις δυτικότερες περιοχές της Κίνας και τις ανατολικές.

Η πόλη αναφέρεται για πρώτη φορά κατά τη διάρκεια της δυναστείας Τσιν (3ος αιώνας π.Χ.). Η πόλη αποτέλεσε τμήμα του δρόμου του Μεταξιού και επί δυναστείας Χαν ήταν γνωστή ως Χρυσή Πόλη (Τζιντσέν). Η πόλη λόγω της στρατηγικής της θέσης έγινε πρώτα έδρα κομητείας και μετά αρχηγείο στρατού. Μετά τη πτώση της δυναστείας Χαν, ανήκε σε διάφορες φυλές και στο 4ο αιώνα μ.Χ. ήταν έδρα του ανεξάρτητου βασιλείου Λιανγκ, ενώ στη συνέχεια, επί δυναστείας βόρεια Βέι, επανήλθε στη θέση της ως αρχηγείο στρατού, ενώ επί δυναστείας Σούι έγινε για πρώτη φορά έδρα της περιφέρειας Λαντζόου. Το 763 κατακτήθηκε από τους Θιβετιανούς, το 843 από τη δυναστεία Τανγκ, τη δυναστεία Σι Σία, τη δυναστεία Σονγκ το 1041, το 1127 στη δυναστεία Τζιν και το 1235 στους Μογγόλους. Το 1666 το Λαντζόου έγινε πρωτεύουσα της νεοσύστατης επαρχίας Γκανσού. Η πόλη καταστράφηκε από την εξέργεση των μουσουλμάνων του Γκανσού το 1864-75, επειδή η πόλη έγινε το προπύργιό τους. Το 1907 στη πόλη κατασκευάστηκε η πρώτη γέφυρα επί τους Κίτρινου ποταμού. Τη δεκαετία του 1920 η πόλη έγινε το επίκεντρο της Σοβιετικής επιρροής στην Κίνα και χρησίμευε για την μεταφορά προμηθείων στη Σιάν. Η πόλη βομβαρδίστηκε σφοδρά από τους Ιάπωνες κατά τη διάρκεια του Β΄ Παγκοσμίου Πολέμου. Η πόλη σήμερα έχει βιομηχανοποιηθεί έντονα.

Η πόλη είναι το κέντρο της βιομηχανίας πετροχημικών. Η πόλη συνδέεται με αγωγούς με τα αποθέματα πετρελαίου στο δυτικό Γκανσού. Στη πόλη επίσης κατασκευάζονται μηχανές τρένων, εξοπλισμός εξόρυξης και εργαλεία. Διαθέτει επίσης συγκροτήματα χαλυβουργίας και μεταλλουργίας (αλουμίνιο), εργοστάσια τσιμέντου, ένα συγκρότημα χημικού και πετρελαϊκού εξοπλισμού και εργαλειομηχανών, χημικών προϊόντων και μηχανουργίας και υφαντουργείες. Το 1909 ιδρύθηκε το πανεπιστήμιο του Λαντζόου. Στη πόλη βρίσκονται κήποι με τεράστιους νερόμυλους, οι οποίοι χρησίμευαν για την άρδευση της γης από το Κίτρινο Ποταμό.

## Παραπομπές


Κατηγορία:Πόλεις της Κίνας
Κατηγορία:Κανσού
Μονή Αγίου Νικολάου Άνω Βάθειας

Η **Μονή Αγίου Νικολάου** βρίσκεται στην κεντρική Εύβοια σε απόσταση 18 χιλιόμετρα ανατολικά από την Ερέτρια και 38 χιλιόμετρα ανατολικά από τη Χαλκίδα. Είναι κτισμένη σε ένα πλάτωμα στους νοτιοδυτικούς πρόποδες του βουνού Σερβούνι ή Κοτύλαιο με υψόμετρο 490 μέτρα και απέχει περίπου 5 χιλιόμετρα βορειοανατολικά την Άνω Βάθεια και 8 από την Αμάρυνθο.  

## Ιστορικά στοιχεία
Σύμφωνα με την παράδοση ιδρύθηκε γύρω στο 1455, μετά την πτώση της Κωνσταντινούπολης, από τον καθηγούμενο Nεόφυτο, τους ιερομόναχους Δαβίδ και  Παρθένιο καθώς και άλλους *"αδελφούς και πατέρες"*. H πρώτη μοναστική αδελφότητα της Mονής εγκαταστάθηκε στο χώρο που βρίσκεται και σήμερα η Mονή και την πρώτη δεκαετία 1455-1465 αφιερώθηκε σε έργα υποδομής και προετοιμασίας ενώ γύρω στο 1460 - 1463 κτίσθηκε και αγιογραφήθηκε το καθολικό της κατά τη διάρκεια της πατριαρχείας του πατριάρχη Kωνσταντινουπόλεως Iωάσαφ A' του Kόκκα (1459 -1463).

Το καθολικό του, το οποίο βρίσκεται στη σκιά ενός αιωνόβιου πλατάνου, είναι μονόκλιτος σταυρεπίστεγος ναός με ορθογώνια κάτοψη, ο οποίος έχει τρίπλευρη κόγχη στην ανατολική του πλευρά. Το εσωτερικό του ναού είναι κατάγραφο. Χαρακτηριστικό της αρχιτεκτονικής του συγκεκριμένου ναού είναι το τρίβηλο που αποτελείται από δύο αράβδωτους κίονες με κολουροπυραμοειδή κιονόκρανα, που υποστηρίζουν τρία οξυκόρυφα τόξα. Ο ναός χρονολογείται τον 16ο αιώνα και έχει κηρυχθεί από το 1958 ως αρχαίο μνημείο. Οι μελετητές εικάζουν ότι έχει χτιστεί στα ερείπια προϋπάρχοντος αρχαίου Ασκληπιείου. 

Η περίοδος 1700 έως 1920 θεωρείται ως περίοδος ακμής της Mονής όταν διέθετε μεγάλη κτηματική περιουσία από αγορές και δωρεές καθώς και  ανεμόμυλους, υδρόμυλο, ελαιοτριβείο, πατητήρι σταφυλιών ενώ στη συνέχεια αρχίζει η παρακμή και διάλυσή της μέχρι το 1960 οπότε ανακαινίστηκε και έγινε γυναικεία. Διαθέτει πολλά ιερά λείψανα, παρεκκλήσια (Όσιος Θεοδόσιος, Άγιος Νεκτάριος, Άγιος Λάζαρος) και εξωκλήσια (Άγιος Γεώργιος, Ζωοδόχος Πηγή, Ιωάννης ο Πρόδρομος, Προφήτης Ηλίας, Υπεραγία Θεοτόκος).

## Διοικητικά στοιχεία
Αναφέρεται επίσημα, μετά την Ελληνική επανάσταση του 1821 και την ενσωμάτωση της Εύβοιας, το 1835 ως Μονή Αγίου Νικολάου Βάθειας να προσαρτάται στον τότε δήμο Αμαρυνθίων.  Σύμφωνα με το σχέδιο Καλλικράτης μαζί με την Άνω Βάθεια και το Κουκάκι αποτελούν τη δημοτική κοινότητα Άνω Βάθειας που υπάγεται στη δημοτική ενότητα Αμαρυνθίων του Ερέτριας και σύμφωνα με την απογραφή 2011 απογράφονται 13 μοναχές.

## Εξωτερικοί σύνδεσμοι

* Μονή Αγίου Νικολάου Άνω Βάθειας, Εύβοια στο https://www.youtube.com/

## Παραπομπές


Κατηγορία:Μοναστήρια
Κατηγορία:Δήμος Ερέτριας
Γενικός Κυβερνήτης του Αγίου Χριστόφορου και Νέβις

Ο **Γενικός Κυβερνήτης** του Αγίου Χριστόφορου και Νέβις (Governor-General ) είναι ο αντιπρόσωπος του Μονάρχη στο νησί. Η επίσημη έδρα του Γενικού Κυβερνήτη είναι το Κυβερνείο (Government House). Η χώρα έγινε ανεξάρτητη από το Ηνωμένο Βασίλειο τον Σεπτέμβριο του 1983. Ο Γενικός Κυβερνήτης διορίζεται από τον εκάστοτε Μονάρχη. Πρώτος στο αξίωμα μετά την ανεξαρτησία, υπηρέτησε ο Κλέμεντ Άριντελ, ο οποίος είχε υπηρετήσει και ως κυβερνήτης πριν την ανεξαρτησία. Ο Σερ Κάθμπερτ Μόντρεβιλ Σεμπάστιαν είναι ο μακροβιότερος ως σήμερα Γενικός Κυβερνήτης, με συνολική θητεία 17 ετών. Το 2015 ο Σερ Τάπλεϊ Σίτον διορίστηκε Γενικός Κυβερνήτης μετά την απόσυρση του διορισμού του Σερ Έντμουντ Λόρενς. Έγινε ο πρώτος υπηρεσιακός (προσωρινός) Γενικός Κυβερνήτης στον Άγιο Χριστόφορο και Νέβις. Από το 2023 στο αξίωμα βρίσκεται η Λαίδη Μαρσέλα Λίμπαρντ.

## Γενικοί Κυβερνήτες του Αγίου Χριστόφορου και Νέβις (1983–σήμερα)

## Παραπομπές


## Εξωτερικοί σύνδεσμοι
*Georgetown University-Σύνταγμα του Αγίου Χριστόφορου και Νέβις.
* worldstatesmen.org


Γενικος Κυβερνητης
Κράλεντεϊκ

Το **Κράλεντικ** () είναι η πρωτεύουσα του Μποναίρ και το κύριο λιμάνι του νησιού στην Καραϊβική θάλασσα. Η πόλη βρίσκεται περίπου στο κέντρο του νησιού και απέναντι από το Κλάιν Μποναίρ, με τον πληθυσμό της να εκτιμάται στους 3.061 κατοίκους το 2006. 

## Παραπομπές


## Εξωτερικοί σύνδεσμοι
* 

Κατηγορία:Ολλανδικές Αντίλλες
Φίλιππος Παπαδόπουλος (πολιτικός)

Ο **Φίλιππος Παπαδόπουλος** (1900-1964) ήταν ηγετικό στέλεχος και βουλευτής του ΚΚΕ, αντιστασιακός και γραμματέας του ΕΑΜ Κεντρικής Μακεδονίας. Μετά την ήττα του ΔΣΕ έζησε ως πολιτικός πρόσφυγας στη Βουλγαρία.

## Βιογραφικό

### Νεανικά χρόνια
Ο Φίλιππος Παπαδόπουλος γεννήθηκε στο Καρς του Καυκάσου το 1900 και ήταν γιος παπά. Εγκαταστάθηκε ως πρόσφυγας με την οικογένειά του στην Κρυόβρυση Εορδαίας και μετά στην Πτολεμαΐδα όπου αρχικά εργάστηκε σαν εμπειρικός τοπογράφος. Μετέπειτα ασχολήθηκε με αγροτικές εργασίες.
Από το 1924 έγινε μέλος του ΚΚΕ και δραστηριοποιήθηκε στην περιοχή της Δυτικής Μακεδονίας. Για την κομματική του δράση εξορίστηκε στη Γαύδο τον Οκτώβριο του 1931 με τον Ιδιώνυμο νόμο.
Αργότερα, το 1936 έγινε γραμματέας της περιοχής Ηπείρου.

### Στην ηγεσία του ΚΚΕ
Στις εκλογές του 1936 εκλέχτηκε βουλευτής Κοζάνης του ΚΚΕ με το Παλλαϊκό Μέτωπο. Λίγους μήνες μετά την εκλογή του ως βουλευτή θα συλληφθεί από τη Δικτατορία του Μεταξά και θα μεταφερθεί στην Ακροναυπλία και έπειτα στην Ανάφη απ’ όπου και θα δραπετεύσει την περίοδο της Κατοχής και θα ενταχθεί στο ΕΑΜ. 

Το 1944 εκλέχτηκε εθνοσύμβουλος Κοζάνης της ΠΕΕΑ (Πολιτικής Επιτροπής Εθνικής Απελευθέρωσης.  Επίσης ήταν μέλος της ΔΕ Κεντρικής Μακεδονίας του ΕΑΜ (1944-1945). Στην κατοχή εκτελέστηκε η γυναίκα του από τους Γερμανούς καθώς και ο αδερφός του.

Το 1945 στα πλαίσια της μεταβαρκιζιανής τρομοκρατίας εναντίον του ΕΑΜ δικάστηκε με ψευδή κατηγορία ως αίτιος φόνου του διαχειριστή του νοσοκομείου Γρεβενών, αλλά αθωώθηκε.
 
Ο Φίλιππος Παπαδόπουλος φυλακίστηκε και εξορίστηκε συνολικά 13 χρόνια. 

### Εμφύλιος και ύστερα χρόνια
Στην περίοδο του εμφυλίου πολέμου διετέλεσε κυβερνητικός αντιπρόσωπος της Προσωρινής Δημοκρατικής Κυβέρνησης στη Δυτική Μακεδονία (1948). Επίσης ήταν μέλος της ΚΕ του ΑΚΕ (Αγροτικό Κόμμα Ελλάδας).

Μετά την ήττα του ΔΣΕ εγκαταστάθηκε ως πολιτικός πρόσφυγας στη Λαϊκή Δημοκρατία της Βουλγαρίας στις αρχές του 1950. Πέθανε στη Σόφια την 1η Μαρτίου 1964. Η σορός του μεταφέρθηκε στη Θεσσαλονίκη, όπου έγινε η κηδεία του.

## Παραπομπές


## Πηγές
# Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
# Ιστορία της Αντίστασης 1940-45, Εκδόσεις Αυλός, Αθήνα 1979
# «Ακροναυπλία» (θρύλος και πραγματικότητα), Γιάννης Μανούσακας, εκδόσεις ΔΩΡΙΚΟΣ, Αθήνα 1978
# «Η 4η Αυγούστου», Σπύρος Λιναρδάτος, Πολιτικές και Λογοτεχνικές Εκδόσεις, Αθήνα 1967
# «Οι πρόσφυγες στη Δυτική Μακεδονία 1941-46», Αθανάσιος Καλλιανιώτης, Διδακτορική Διατριβή ΑΠΘ, Θεσσαλονίκη 2007

Κατηγορία:Έλληνες κομμουνιστές
Κατηγορία:Έλληνες βουλευτές
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές εκλεγμένοι με το Παλλαϊκό Μέτωπο
Κατηγορία:Βουλευτές Κοζάνης
Κατηγορία:Μέλη του ΕΑΜ
Οράνιεστατ (Άγιος Ευστάθιος)

To **Οράνιεστατ** () είναι πρωτεύουσα και πιο μεγάλη πόλη της νήσου του Αγίου Ευσταθίου στην Καραϊβική θάλασσα. Είναι μια ιστορική πόλη η οποία χωρίζεται σε δύο κύριες περιοχές, την Κάτω Πόλη, η οποία είναι μια λωρίδα από κτίρια κατά μήκος της προκυμαίας ακριβώς πάνω από το επίπεδο της θάλασσας, η οποία συνορεύει με την ασφαλέστερη παραλία του νησιού. Η Κάτω Πόλη περιλαμβάνει καταστήματα για δύτες, πολλά ερείπια αποικιακής εποχής και το λιμάνι. Ενώ η Άνω Πόλη περιλαμβάνει ένα ανακαινισμένο ιστορικό κέντρο και είναι επίσης το κύριο εμπορικό και οικιστικό κέντρο του νησιού.

## Παραπομπές


Κατηγορία:Ολλανδικές Αντίλλες
Λι Μουρ

Ο **Σερ Λι Λουέλιν Μουρ** (Sir Lee Llewellyn Moore, 15 Φεβρουαρίου 1939 &ndash; 6 Μαΐου 2000) ήταν πρωθυπουργός του Αγίου Χριστόφορου και Νέβις από το 1979 ως το 1980. Ήταν μέλος του Εργατικού Κόμματος Αγίου Χριστόφορου και Νέβις.

## Βιογραφία
Σπούδασε Νομικά στο Κινγκς Κόλετζ του Λονδίνου και αργότερα απέκτησε τίτλο LLM και δίπλωμα στη Θεολογία. 
Το 1971 έλαβε μέρος για πρώτη φορά σε εκλογές με επιτυχία. Ανέλαβε πρωθυπουργός (Premier) στις 20 Μαΐου 1979, λίγα χρόνια πριν γίνει ανεξάρτητο κράτος η χώρα. Διαδέχθηκε τον Πολ Σάουθγουελ, ο οποίος είχε πεθάνει εν ενεργεία, στις 18 Μαΐου 1979. Ο Λι Μουρ παρέμεινε πρωθυπουργός για λιγότερο από δύο έτη, ως τις 21 Φεβρουαρίου 1980, οπότε αποχώρησε, έχοντας ηττηθεί στις γενικές εκλογές εκείνης της χρονιάς. Τον διαδέχθηκε στο αξίωμα ο Κένεντι Σίμοντς.  

## Παραπομπές


Μουρ, Λι
Πολ Σάουθγουελ

Ο **Πολ Σάουθγουελ** (*Caleb Azariah Paul Southwell*, 18 Ιουλίου 1913 - 18 Μαΐου 1979) ήταν  πρωθυπουργός του Αγίου Χριστόφορου και Νέβις από το 1978 ως το θάνατό του, το 1979. Ήταν μέλος του Εργατικού Κόμματος Αγίου Χριστόφορου και Νέβις και νωρίτερα υπηρέτησε ως ο πρώτος επικεφαλής υπουργός στη νησιωτική χώρα, από το 1960 ως το 1966.

## Βιογραφία
### Πρώτα χρόνια και συνδικαλισμός
Γεννήθηκε στη Δομινίκα. Έγινε δάσκαλος σε ηλικία 13 ετών και εργάστηκε, όπως και άλλοι πολιτικοί του νησιού του, σε εργοστάσιο ζάχαρης. Το 1946 ανέλαβε αντιπρόεδρος της Ενώσεως των Συνδικάτων και των Εμπόρων στον Άγιο Χριστόφορο, θέση στην οποία έμεινε ως το θάνατό του. Νωρίτερα εργάστηκε και στην Αστυνομία.

### Πολιτική σταδιοδρομία
Εξελέγη για πρώτη φορά βουλευτής το 1952 και μέλος του Εκτελεστικού Συμβουλίου το 1955. Με την εγκαθίδρυση του συστήματος υπουργών, ανέλαβε υπουργός Μεταφορών και Έργων. Την 1η Ιανουαρίου 1960 ανέλαβε πρώτος επικεφαλής υπουργός, θέση στην οποία έμεινε ως τον Ιούλιο του 1966. Κατά την πρωθυπουργία του Ρόμπερτ Λουέλιν Μπράντσο υπηρέτησε ως αντιπρόεδρος της κυβέρνησης και υπουργός Οικονομικών, Εμπορίου, Ανάπτυξης, Βιομηχανίας και Τουρισμού. Με το θάνατο του Μπράντσο, το 1978, ο Σάουθγουελ έγινε πρωθυπουργός.

### Θάνατος
Πέθανε από καρδιακή νόσο στις 18 Μαΐου 1979, σε διάστημα λιγότερο από ένα έτος αφότου έγινε πρωθυπουργός. Ο θάνατός του επήλθε στο Κάστρις, πρωτεύουσα της Αγίας Λουκίας, κατά τη διάρκεια σύσκεψης του συμβουλίου υπουργών των συνδεόμενων κρατών στις Δυτικές Ινδίες.

## Παραπομπές


Κατηγορία:Πρωθυπουργοί του Αγίου Χριστόφορου και Νέβις
Κένεντι Σίμοντς

Ο **Σερ Κένεντι Σίμοντς** (Dr. the Right Honourable Sir Kennedy Alphonse Simmonds, 12 Απριλίου 1936-) είναι πολιτικός από τον Άγιο Χριστόφορο και Νέβις. Υπηρέτησε ως ο πρώτος πρωθυπουργός του Αγίου Χριστόφορου και Νέβις μετά την ανεξαρτησία της χώρας από το Ηνωμένο Βασίλειο, από το 1983 ως το 1995. Είναι παντρεμένος με τη Μαίρη Σίμοντς, πρώην Μάθιου και έχει 5 παιδιά.

## Βιογραφία
Γεννήθηκε στο Μπαστέρ το 1936.

Εξαιτίας των άριστων επιδόσεών του, σπούδασε στο σχολείο *St. Kitts-Nevis Grammar School*, το 1945. Έγινε μέλος του κόμματος Λαϊκό Κίνημα Δράσης (PAM) το 1965. Στις 21 Φεβρουαρίου 1980 ανέλαβε πρωθυπουργός (Premier) έπειτα από τις εκλογές που έγιναν και παρά την πλειοψηφία του Εργατικού Κόμματος σε έδρες. 

Σχηματίστηκε κυβέρνηση συνασπισμού με πρωθυπουργό το Σίμοντς, που οδήγησε τη χώρα στην ανεξαρτησία, το 1983. Το κόμμα του Σίμοντς κέρδισε 6 επί συνόλου 11 εδρών στις γενικές εκλογές που διεξήχθησαν στις 25 Ιουλίου 1984 και ισάριθμες στις εκλογές του Μαρτίου του 1989. Στις εκλογές του 1993, οι οποίες διεξήχθησαν στις 29 Νοεμβρίου, αν και πλειοψήφησε σε έδρες το Εργατικό Κόμμα, το PAM κατάφερε να παραμείνει στην κυβέρνηση. 

Ο Σίμοντς αποχώρησε από την πρωθυπουργία τον Ιούλιο του 1995, έπειτα από την ήττα του κόμματός του στις πρόωρες γενικές εκλογές (πήραν μόνο 1 έδρα) εκείνης της χρονιάς από τους Εργατικούς. 

Τον διαδέχθηκε στο πρωθυπουργικό αξίωμα ο Ντένζιλ Ντάγκλας.

## Παραπομπές


Κατηγορία:Πρωθυπουργοί του Αγίου Χριστόφορου και Νέβις
Κατάλογος πρωθυπουργών του Αγίου Χριστόφορου και Νέβις

Ο αρχηγός της κυβέρνησης στον Άγιο Χριστόφορο και Νέβις είναι ο **Πρωθυπουργός**, ο οποίος διορίζεται από το Γενικό Κυβερνήτη, με βάση το Σύνταγμα της νησιωτικής χώρας. Ο Γενικός Κυβερνήτης δέχεται συμβουλές από τον Πρωθυπουργό. Είναι ο αρχηγός του κόμματος που έχει την πλειοψηφία εδρών στο Κοινοβούλιο και ασκεί ουσιαστικά την εξουσία στη χώρα, μαζί με το υπουργικό συμβούλιο.

Πριν το 1967 το αξίωμα του πρωθυπουργού ονομαζόταν "επικεφαλής υπουργός" (Chief Minister) και πρώτος που χρημάτισε ήταν ο Πολ Σάουθγουελ, από το 1960 ως το 1967.. Ο Σάουθγουελ επανήλθε στην πρωθυπουργία το 1978 και είναι ο μοναδικός πρωθυπουργός, μαζί με το διάδοχό του, Ρόμπερτ Λουέλιν Μπράντσο που πέθαναν εν ενεργεία (ως σήμερα).
 
## Επικεφαλής υπουργοί του Αγίου Χριστόφορου και Νέβις (1960–67)
### [[Ελισάβετ Β΄]] (1960–67)

## Πρωθυπουργοί (Premiers) του Αγίου Χριστόφορου και Νέβις (1967–83)
### [[Ελισάβετ Β΄]] (1967–83)

## Πρωθυπουργοί του Αγίου Χριστόφορου και Νέβις (1983–σήμερα)
### [[Ελισάβετ Β΄]] (1983–σήμερα)

## Δείτε επίσης
*Γενικός Κυβερνήτης του Αγίου Χριστόφορου και Νέβις
*Πρωθυπουργός του Νέβις

## Παραπομπές


## Εξωτερικοί σύνδεσμοι
*Επίσημος δικτυακός τόπος του Πρωθυπουργού 

Πρωθυπουργο

Αγιου Χριστοφο
I'm the Man

Το **I'm the Man** είναι ΕΡ του αμερικάνικου thrash metal συγκροτήματος Anthrax, το οποίο κυκλοφόρησε το Νοέμβριο του 1987 μέσω της δισκογραφικής εταιρείας "Island Records". Το ΕΡ περιείχε έξι κομμάτια όταν κυκλοφόρησε σε μορφή 12" δίσκου βινυλίου, κασέτας και CD, ενώ περιείχε μόνο τη μη λογοκριμένη έκδοση του "*I'm the Man*" και τη διασκευή στο "*Sabbath Bloody Sabbath*" των Black Sabbath στη μορφή του 7" βινυλίου.

Οι ζωντανές ηχογραφήσεις προέρχονται από τη συναυλία των Anthrax στο "Arcadia Theater" του Ντάλας στις 11 Ιουλίου 1987, η οποία πραγματοποιήθηκε στο πλαίσιο της περιοδείας για την προώθηση του δίσκου "*[[Among the Living]]*".

Το ομώνυμο κομμάτι είναι ένα κωμικό τραγούδι, το οποίο διακωμωδεί συγκροτήματα που συνδύαζαν το χέβι μέταλ με τη ραπ μουσική.

Το ΕΡ έχει βραβευθεί ως πλατινένιο στις Ηνωμένες Πολιτείες και χρυσό στον Καναδά.

## Τραγούδια
1. **I'm the Man (censored)** *(Belladonna, Spitz, Ian, Bello, Benante, Rooney)* - 3:03
2. **I'm the Man (uncensored)** *(Belladonna, Spitz, Ian, Bello, Benante, Rooney)* - 3:04
3. **Sabbath Bloody Sabbath** *(Osbourne, Iommi, Butler, Ward)* - 5:48
4. **I'm the Man (Live)** *(Belladonna, Spitz, Ian, Bello, Benante, Rooney)* - 4:39
5. **Caught in a Mosh (Live)** *(Belladonna, Spitz, Ian, Bello, Benante)* - 5:34
6. **I Am the Law (Live)** *(Belladonna, Spitz, Ian, Bello, Benante, Lilker)* - 5:48

## Θέσεις τσαρτ
***I'm the Man*** *(ΕΡ σινγκλ)*

***Επίσημη κυκλοφορία: [[Νοέμβριος]] [[1987]]***

## Βραβεία
***I'm the Man*** *(ΕΡ σινγκλ)*
Ηνωμένες Πολιτείες (*RIAA Certification*) : Πλατινένιος
Καναδάς (*CRIA Certification*) : Χρυσός

## Τα μέλη του συγκροτήματος
Το "*I'm the Man*" ηχογραφήθηκε από τους εξής μουσικούς:

* Τζόι Μπελαντόνα - φωνητικά
* Νταν Σπιτζ - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα

## Παραπομπές


## Πηγές
* Allmusic review
* Encyclopaedia Metallum review
* Metal Storm review
* Αμερικάνικα τσαρτ
* Νεοζηλανδικά τσαρτ 
* Σουηδικά τσαρτ
* Βρετανικά τσαρτ

Κατηγορία:Άλμπουμ του 1987
Κατηγορία:EPs των Anthrax
Αριάδνη Α-231 (ωκεανογραφικό)

Το ωκεανογραφικό **Αριάδνη Α-231** (πρώην *BYMS-58*, *HMS J-858* και *HMS BYMS-2058*) ήταν αμερικανικό πολεμικό πλοίο που προσχώρησε στο Ελληνικό Πολεμικό Ναυτικό.

## Ιστορία
Ναυπηγήθηκε στις Ηνωμένες Πολιτείες Αμερικής στις 14&nbsp;Μαΐου 1942, ως Ναρκαλιευτικό «*BYMS-58*» στα ναυπηγεία της «*Westergard Works Boat, Inc, Biloxi*» στο Μισισιπή. Η καθέλκυσή του έγινε στις 15&nbsp;Ιανουαρίου 1943 και η κατασκευή του ολοκληρώθηκε στις 10&nbsp;Αυγούστου 1943. Μεταφέρθηκε στη Μεγάλη Βρετανία όπου μετονομάστηκε σε «*HMS J-858*». Στις 12&nbsp;Αυγούστου 1943 μετονομάστηκε εκ νέου σε «*HMS BYMS-2058*».

Επέστρεψε στην επιμέλεια των ΗΠΑ την 1η&nbsp;Σεπτέμβρίου 1947, αλλά αυτό ουσιαστικά έγινε «μόνο στα χαρτιά». Τελικά, πωλήθηκε στο Ελληνικό Υπουργείο Οικονομικών το οποίο παραχώρησε το πλοίο στον Ελληνικό Στόλο. Παρελήφθη το 1959 από τον Ανθυποπλοίαρχο Πρ. Σωτηριάδη και μετεσκευάσθη σε Ωκεανογραφικό. Πήρε το όνομα «*Αριάδνη Α-231*» και χρησιμοποιήθηκε έκτοτε στη Θαλάσσια Οικονομική Αστυνομία. Παροπλίσθηκε το 1975 λόγω παλαιότητας.

## Πλοία με το όνομα «''Αριάδνη''»
Το «*Αριάδνη*» *A-231* είναι το τρίτo κατά σειρά από τα τέσσερα πλοία συνολικά που φέρουν το όνομα αυτό. Τα πλοία είναι τα εξής:

## Πηγές

* 
* 

Κατηγορία:Ελληνικά Ωκεανογραφικά
Άντρο

Το **Άντρο** έχει πολλούς ορισμούς όπως:

*Ιερό μέρος ή αλλιώς σπηλιά
**Ιδαίο άντρο
**Δικταίο Άντρο

*Χρησιμοποιείται μεταφορικά, σαν καταφύγιο κακοποιών
* Χρησιμοποιείται στη Φυσιολογία ως ονομασία κοιλοτήτων στο σώμα
**Στα σπονδυλωτά:
*** Ιγμόρειο άντρο
**Στα ασπόνδυλα
Αιμιλιανός

Ο **Αιμιλιανός** (λατ. *Marcus Aemilius Aemilianus Augustus*, 203 ή 207 – 253) ήταν βραχύβιος Ρωμαίος Αυτοκράτορας. Η καταγωγή του ήταν από τη Μαυριτανία. Βασίλευσε μόνο για τρεις μήνες.

## Η σύντομη βασιλεία
Ως στρατιωτικός διοικητής της Μυσίας, απώθησε τους Γότθους και ως εκ τούτου ανακηρύχθηκε Καίσαρας από τα στρατεύματα που διοικούσε. Άμεσα κινήθηκε προς τη Ρώμη, για να αντιμετωπίσει τους αυγούστους Γάλλο και Βολουσιανό, οι οποίοι όμως εν τω μεταξύ δολοφονήθηκαν από τους στρατιώτες τους. Εκ των πραγμάτων ανακηρύχθηκε αυτοκράτορας. Μετά από τρεις μήνες το στράτευμα δολοφόνησε και τον ίδιο στο Σπολέτο (Ιταλία), σηματοδοτώντας μια πολύ τεταμένη και ασταθή περίοδο για τη Ρωμαϊκή αυτοκρατορία.

## Πηγές
### Πρωτογενείς
**Epitome de Caesaribus*
**[[Ιωάννης Ζωναράς]], Epitome Historiarum, 12.21.
===Δευτερογενείς===
**Εγκυκλοπαίδεια Πάπυρος Λαρούς Μπριτάννικα, τόμος 5, σελίδα 8''

## Παραπομπές και σημειώσεις


## Εξωτερικοί σύνδεσμοι
* 

Κατηγορία:Ρωμαίοι αυτοκράτορες
Αιμιλιανός (αποσαφήνιση)

Το όνομα **Αιμιλιανός** αφορά στις εξής προσωπικότητες:

* Αιμιλιανός, αυτοκράτορας της Ρωμαϊκής αυτοκρατορίας
* Αιμιλιανός ο Νικαεύς, επιγραμματοποιός, έζησε τον 1ο αιώνα μ.Χ.
* Αιμιλιανός Λαζαρίδης, μητροπολίτης Γρεβενών και εθνομάρτυρας (1877 - 1911)

## Δείτε επίσης
* Άγιος Αιμιλιανός, άγιος της ορθόδοξης εκκλησίας που εορτάζεται στις 18 Ιουλίου
* Άγιος Αιμιλιανός Αργολίδας, ακρωτήρι της Αργολίδας

Κατηγορία:Αποσαφηνίσεις ονομάτων
Αμπελοχώρι Ιωαννίνων

Το **Αμπελοχώρι** (πρώην *Σκλούπο*) είναι χωριό στο νομό Ιωαννίνων. το οποίο διοικητικά είναι έδρα ομώνυμης τοπικής κοινότητας που υπάγεται στο δήμο Βόρειων Τζουμέρκων, ενώ πριν  ανήκε στο δήμο Πραμάντων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 10,647 χμ² (2011).  Σύμφωνα με την απογραφή του 2011, το Αμπελοχώρι έχει 100 κατοίκους. 

## Γενικά
Τα Αμπελοχώρι είναι κτισμένο σε υψόμετρο 880 μέτρων, στα βορειοδυτικά Τζουμέρκα, ανάμεσα στο ποταμό Άραχθο και τον Καλαρρύτικο. Αν και δεν έχει χαρακτηριστεί παραδοσιακός οικισμός, διαθέτει πολλά παραδοσιακά πέτρινα κτίσματα, πολλά από τα οποία σήμερα έχουν ερειπώσει. Οι κάτοικοι του χωριού στο παρελθόν ασχολούνταν κυρίως με την κτίσιμο της πέτρας. Η κεντρική εκκλησία είναι ο Άγιος Νικόλαος, που κατασκευάστηκε το 1876, ενώ στην άκρη του χωριού και σε περίοπτη θέα βρίσκεται η εκκλησία της Αγίας Παρασκευής. Σε υψόμετρο 950 περίπου μέτρων είναι χτισμένο το γραφικό εκκλησάκι της Αγίας Τριάδας και δυτικά στον απέναντι λόφο σε υψόμετρο 1.100 περίπου μέτρων βρίσκεται ο Άγιος Νικόλαος (ή Αηνικολάκης). Ψηλότερα στα 1.150 μέτρα είναι χτισμένο το εκκλησάκι του Προφήτη Ηλία. Δυτικά του λόφου της Αγίας Τριάδας βλέπουμε τα ερείπια του παλιού οικισμού ΠΑΠΑΛΙΑ. Ανατολικά του χωριού μέχρι τη δεκαετία του 1970 υπήρχαν αμπελώνες, γνωστοί για το υπέροχο και βραβευμένο Σκλουπιώτικο κρασί. Από τα αμπέλια προέκυψε και η μετονομασία του χωριού, από Σκλούπο σε Αμπελοχώρι.  

### Το Γεφύρι της Πολιτσάς
Στο δρόμο που ενώνει το χωριό με τα Κατσανοχώρια και  τα Γιάννενα και στο πέρασμα του ποταμού Άραχθου, βρίσκεται το πανέμορφο γεφύρι της Πολιτσάς, το οποίο θεμελιώθηκε στις αρχές  του 18ου αιώνα, αποπερατώθηκε το 1860 περίπου, με δωρεά του Ηπειρώτη ευεργέτη Λούλη και συμπληρώθηκε με προφυλακτικά στηθαία το 1932 από Σκλουπιώτες μαστόρους. Το γεφύρι έχει μήκος 24 μέτρα και ύψος 14.  Αμέσως μετά το γεφύρι και με κατεύθυνση  προς Αμπελοχώρι, αρχίζει το οριοθετημένο μονοπάτι της Κλίφκης. Σε απόσταση τριακοσίων περίπου μέτρων απ´ το γεφύρι υπάρχουν τα ερείπια  του παλιού  οικισμού ΠΟΛΙΤΣΑ.

## Πληθυσμός

## Εξωτερικοί σύνδεσμοι
* Ιστοσελίδα "Το Σκλούπο"

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Βορείων Τζουμέρκων
Κατηγορία:Δήμος Πραμάντων
Αγασίας

Το όνομα **Αγασίας** το χρησιμοποιούσαν δυο Γλύπτες, ανδριαντοποιοί, από την Έφεσο. 

*Το όνομα (1ος π.Χ. αιώνας) του πρώτου έγινε γνωστό από ένα βάθρο ανδριάντα που βρίσκεται στο μουσείο του Αλμυρού (Βόλου) και έχει την επιγραφή «Αγασίας Δωσιθέου Εφέσιος εποίει». Δικό του έργο είναι και ο λεγόμενος «μονομάχος του Μποργκέζε» που βρίσκεται στο Μουσείο του Λούβρου και θαυμάζεται για την έξοχη ανατομική κατασκευή του. Και στο βάθρο αυτού του αγάλματος είναι γραμμένο το όνομα του Αγασία. 

*Ο δεύτερος έγινε γνωστός από ένα άγαλμα που επισκευάστηκε επί Αριστάνδρου.

## Βιβλιογραφία

*Εγκυκλοπαίδεια *Μαλλιάρης Παιδεία*, 2005

Κατηγορία:Αρχαίοι Έλληνες γλύπτες